ચૂંટણી પંચે એક નિવેદનમાં કહ્યું કે આરજેડી સાંસદ મોહમંદ તસ્લીમુદ્દીનના નિધન બાદ ખાલી થયેલી બિહારની અરસિયા લોકસભા સીટ માટે પેટાચૂંટણી 11 માર્ચે જ યોજાશે. બિહારના મુખ્યમંત્રી નીતીશ કુમારે ભાજપ સાથે હાથ મિલાવ્યા બાદ રાજ્યમાં આ પ્રથમ પેટાચૂંટણી યોજાશે, જેથી તેનું મહત્વ વધી ગયું છે. આ પેટાચૂંટણીને આરજેડી પ્રમુખ લાલૂ પ્રસાદ માટે પ્રતિષ્ઠાના પ્રશ્ન તરીકે જોવામાં આવી રહ્યો છે, કારણ કે ચારા કૌભાડમાં સજા સંભળાવ્યા બાદ તેમના રાજકીય ભવિષ્ય પર સવાલ ઉદભવી રહ્યાં છે. આરજેડીએ 'મોદી લહેર' હોવાછતાં 2014 લોકસભાની ચૂંટણી આ સીટ જીતી હતી.